23.2.2023
SK
Úradný vestník Európskej únie
L 58/2041 EURÓPSKA SLUŽBA PRE VONKAJŠIU ČINNOSŤ
KAPITOLA 2 2 — OSTATNÉ PREVÁDZKOVÉ VÝDAVKY (pokračovanie)
225
(pokračovanie)
2250
(pokračovanie) — niekoľko projektov môže prebiehať súčasne so štúdiou s cieľom odskúšať možné prvky európskej diplomatickej akadémie v praxi a vyhodnotiť ich vplyv a použiť ich v štúdii, ako napríklad pilotný/skúšobný kurz európskej diplomatickej akadémie pozostávajúci z dvojmesačného rezidenčného pilotného programu pre vybranú skupinu 60 pracovníkov a diplomatov-stážistov z členských štátov a inštitúcií Únie; a Erasmus pre diplomatov, ktorý by umožnil približne 60 mladým diplomatom v prvých rokoch ich služby stráviť až dva mesiace v zahraničnej službe iného členského štátu alebo v ESVČ, a to aj v náhodne vybraných delegáciách Únie.
Tento pilotný kurz „Erasmus pre diplomatov“ môže tiež preskúmať možnosť, aby zamestnanci ESVČ strávili až dva mesiace v ústredí v iných členských štátov, než je členský štát, ktorého sú štátnymi príslušníkmi.
Ak sú tieto pilotné kurzy úspešné, môžu viesť k jednoročnému akademickému programu.
Pilotný projekt bude môcť za skutočných podmienok financovať štúdiu o vytvorení takejto európskej diplomatickej akadémie a realizácii týchto dvoch pilotných kurzov ako sa uvádza vyššie.
Predĺženie pilotného projektu o jeden rok poskytne pevnejší základ, čím sa zabezpečí udržateľnosť projektu.
Druhá fáza pilotného projektu bude mať dvojaký cieľ: — rozšírením štúdie poskytnúť viac analýz a možností na vytvorenie európskej diplomatickej akadémie poskytnutím analýzy potrieb odbornej prípravy a preskúmaním najmä cieľových skupín budúcej akadémie vrátane možnosti, aby sa v budúcnosti stali diplomati Únie tí, ktorí nie sú diplomatmi členských štátov.
V štúdii by sa mala analyzovať aj príprava na možný vstup do ESVČ a delegácií Únie, — zorganizovať druhý pilotný akademický rok (v nadväznosti na rok stanovený v prvej fáze pilotného projektu) s cieľom začleniť jeho výsledky do rozmeru účasti diplomatov členských štátov na budúcej európskej diplomatickej akadémii.
Účastníkmi by mali byť v zásade tak, ako v prvej fáze, približne 60 zamestnaných diplomatov a stážistov z členských štátov a inštitúcií Únie.
V tomto druhom roku by dva vyššie uvedené prvky pilotného projektu.
t. j. štúdia a pilotný akademický program, mali poskytnúť potrebnú spoľahlivú faktickú základňu a analýzu týkajúcu sa právneho a administratívneho usporiadania, modelu vykonávania, riadiacich orgánov a rozpočtových požiadaviek pre budúcu európsku diplomatickú akadémiu.
Výsledky analýzy by sa mali vzťahovať aj na možné miesta pre európsku diplomatickú akadémiu, ktorá by sa mohla nachádzať v rôznych existujúcich inštitúciách akademickej a diplomatickej odbornej prípravy v Únii, ktoré sa vysoko špecializujú na vonkajšiu činnosť Únie, a využiť ich akademické a praktické skúsenosti v tejto oblasti.
Právny základ
Pilotný projekt v zmysle článku 58 ods.
2 nariadenia Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v.
EÚ L 193, 30.7.2018, s. 1).